Z A P I S N I K
44. sjednice Vijeća Mjesnog odbora “Nadbiskup Antun Bauer“
održane dana 11. studenoga 2024. g. s početkom u 20.30 sati  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Bojana Ivanišević, Zlatan Krajina i Goranka Tropčić Zekan. 
Predsjednica Vijeća Mjesnog odbora pozdravlja sve prisutne i konstatira da su prisutni četiri člana/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 43. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 43. sjednice Vijeća Mjesnog odbora.
Predsjednica Vijeća otvara raspravu o predloženom Dnevnom redu 44. sjednice Vijeća Mjesnog odbora, te predlaže dopunu Dnevnog reda, a Vijeće jednoglasno, bez rasprave, prihvaća predloženo i donosi sljedeći:

                                                                 DNEVNI  RED
1. Financijski plan Mjesnog odbora „Nadbiskup Antun Bauer“ za 2025. - donošenje
2. [bookmark: _Hlk182298500][bookmark: _Hlk183785267]Plan malih komunalnih akcija Mjesnog odbora „Nadbiskup Antun Bauer“ za 2025. - donošenje
3. [bookmark: _Hlk182298589][bookmark: _Hlk115087749]Prijedlog odluke o izmjenama Odluke o osnivanje mjesnih odbora - mišljenje, traži se
4. Biciklistička staza u Martićevoj ulici – donošenje zaključka
5. Komunalna i prometna problematika, te pritužbe građana
6. Pitanja, prijedlozi i razno

Ad. 1. 	Financijski plan Mjesnog odbora „Nadbiskup Antun Bauer“ za 2025. - donošenje 

Članovi Vijeća raspravljali su o prijedlogu Financijskog plana Mjesnog odbora „Nadbiskup Antun Bauer“ za 2025., te su ga nakon kraće rasprave jednoglasno usvojili.
[bookmark: _Hlk183785451]Vijeće Mjesnog odbora „Nadbiskup Antun Bauer“ jednoglasno donosi sljedeći:

FINANCIJSKI PLAN
Mjesnog odbora ''Nadbiskup Antun Bauer''
za 2025.

Članak 1.
Financijski plan Mjesnog odbora ''Nadbiskup Antun Bauer'' za 2025. (dalje u tekstu: Plan) sastoji se od:

PRIHODA:									22.560,00 €
RASHODA:									22.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	22.560,00

	6711
	PRIHODI ZA FINANCIRANJE RASHODA POSLOVANJA
	22.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	22.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	10.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	10.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.



[bookmark: _Hlk182298544]Ad. 2. Plan malih komunalnih akcija Mjesnog odbora „Nadbiskup Antun Bauer“ za 2025. - donošenje

Članovi Vijeća raspravljali su o prijedlogu Plana malih komunalnih akcija Mjesnog odbora „Nadbiskup Antun Bauer“ za 2025. godinu, te su ga nakon kraće rasprave jednoglasno usvojili.
Vijeće Mjesnog odbora „Nadbiskup Antun Bauer“ jednoglasno donosi sljedeći:

Plan malih komunalnih akcija
Mjesnog odbora ''Nadbiskup Antun Bauer'' za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Nadbiskup Antun Bauer'', a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 10.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2025.



[bookmark: _Hlk182298641]Ad. 3.	Prijedlog odluke o izmjenama Odluke o osnivanje mjesnih odbora - mišljenje, traži se

Članovi Vijeća raspravljali su o Prijedlogu odluke o izmjenama Odluke o osnivanje mjesnih odbora te su jednoglasno, nakon kraće rasprave, dali pozitivno mišljenje.

Vijeće Mjesnog odbora „Nadbiskup Antun Bauer“ donose sljedeći:

ZAKLJUČAK

[bookmark: _Hlk24016968]o Prijedlogu Odluke o osnivanju mjesnih odbora


1. Vijeće Mjesnog odbora „Nadbiskup Antun Bauer“ daje pozitivno mišljenje o Prijedlogu Odluke o osnivanju mjesnih odbora.

2. Ovaj se zaključak dostavlja Vijeću Gradske četvrti Donji grad.



Ad. 4.	Biciklistička staza u Martićevoj ulici – donošenje zaključka
Nakon što je ovog ljeta HEP polagao novi kabel na cijelom dužinom Martićeve ulice, na južnoj strani nogostupa, kopanjem i ponovnim asfaltiranjem nestale se horizontalne oznake za biciklističku stazu, kao i oznake predviđenog smjera kretanja na južnoj strani (bila je predviđena južna strana u smjeru istoka i sjeverna strana u smjeru zapada). 
Neovisno o tome, biciklisti koriste neoznačenu biciklističku stazu i to u oba smjera, a njihova vožnja je vrlo često prebrza. Dodatno tome, biciklistička staza je vrlo uska (jer je i sam pločnik nedovoljno širok), pa mimoilaženje biciklista na stazi predstavlja veliki sigurnosni problem. Pogotovo kad se radi o dostavljačima (Wolt, Bolt i ostali) koji nose velike dostavne kutije…. 
Članovi Vijeća su mišljenja da pločnik nije dovoljno širok za biciklističku stazu, te da bi trebalo razmisliti o njenom ukidanju, te pronalaženju drugog odgovarajućeg rješenja za prometovanje biciklista kako bi se omogućila veća sigurnost pješaka na nogostupu. Obzirom da Martićeva ulica nije poznata po prevelikoj brzini automobila, predlažemo uvođenja tzv. dijeljenog prometa, tj. zajedničko odvijanje biciklističkog i motornog prometa. 
[bookmark: _Hlk183785331]Međutim, Članovi Vijeća su svjesni da će, ako se prijedlog usvoji, procedura donošenja i provedbe našeg ili nekog drugog odgovarajućeg rješenja trajati, te smatraju da je potrebno poduzeti hitne mjere kako bi prevenirali mogućnosti nesreća i stradavanje kako pješaka, tako i biciklista. Stoga, članovi Vijeća Mjesnog odbora „Nadbiskup Antun Bauer“ jednoglasno donose sljedeći:

ZAKLJUČAK
 
1. Vijeće Mjesnog odbora „Nadbiskup Antun Bauer“ je raspravljalo o biciklističkoj traci u Martićevoj ulici na nogostupu na sjevernoj i južno strani.

2. Predlaže se hitno ponovno iscrtavanje horizontalne signalizacije koja označava biciklističku stazu i predviđeni smjer kretanja. To vrijedi za obje strane Martićeve ulice.

3. Potrebno je na neki drugi način riješiti promet biciklista po Martićevoj ulici. Članovi Vijeća predlažu da se uvede sustav dijeljenih traka za motorna vozila i bicikle.

4. Ovaj zaključak se dostavlja Vijeću Gradske četvrti Donji grad na nadležno postupanje.



Ad. 5.	Komunalna problematika i pritužbe građana 
Problem s povlaštenim parkirališnim kartama i blokovskim parkiranjem
Predsjednica Vijeća izvijestila je članove Vijeća o nizu pritužbi građana o problemu s povlaštenim parkirališnim kartama (PPK). Dio građana poslao je svoje pritužbe na mail adresu, a dio se obratio predsjednici osobno, ali i ostalim članovim Vijeća. 
Većina problema odnosi se na neorganiziranost Podružnice Zagrebparkinga u novim uvjetima. Sustav prodaje povlaštenih parkirališnih karata ne funkcionira na zadovoljavajući način i građani su bili primorani višekratno dolaziti i potom satima čekati na dva (2) šaltera u Vukovarskoj ulici.
Obzirom na vrlo kratki rok prilagodbe (gotovo ne postojeći), Zagrebparking je morao osigurati više prodajnih mjesta kako građani ne bi morali uzimati slobodan dan s posla da riješe pitanje PPK. Ovdje se mora napomenuti da se radi o građanima koji su i prije imali pravo na kupnju PPK, a koji su ga, radi nama nepoznatih razloga, privremeno „izgubili“. Naime, njihove autorizacije jednostavno nisu vrijedile i nisu mogli kupiti kartu online, već isključivo odlaskom na šalter. Odnosno, na jedan od dva šaltera koji su namijenjeni za cijeli Grad Zagreb.
Nadalje, dio građana ističe da bi cijena parkinga za stanare trebala biti ista u cijelom Gradu Zagrebu, neovisno o bloku, isto kao što je ista i npr. cijena odvoza otpada i ostalih režijskih troškova. Do sada je cijena bila različita po zonama, ali je omogućavala parkiranje u nižim zonama. Sadašnjim blokovskim parkiranjem isto je onemogućeno, pa građani smatraju da je nužno i korigirati cijenu parkinga za stanare, jer se u protivnom radi o diskriminaciji.
Većina građana također ističe da je blokovsko parkiranje uvedeno „preko noći“, te da je na osnovu svih problema, evidentno da nije ostavljeno dovoljno vremena građanima da se pripreme na nove uvjete. Isto tako, mnoge parkirne karte kupljene su pod starim uvjetima, a potom su, odlukom izmijenjeni uvjeti bez suglasnosti građana koji su tu kartu kupili.

Podzemni spremnici i prikupljanje otpada
Građani se i dalje kontinuirano žale da im nisu uručene kartice za podzemni spremnik u Bauerovoj ulici. Redom se radi o starijim građanima koji nemaju pristup mailu i ne mogu poslati elektroničku poštu, a takve upute su navedene na plakatima. 
Isti ti građani su uglavnom kod kuće i vrlo rijetko izlaze, pa je dosta nejasno zašto im kartice već nisu uručene. Svi ističu da je podjela kartica očito vrlo neorganizirana, s čime se i Vijećnici slažu. 
Više građana koji stanuju u Martićevoj ulici se žalilo da oni uopće nisu dobili kartice i da ne znaju da li će ih dobiti ili ne, te za koji podzemni spremnik. Pošto su kontejneri odavno uklonjeni, građani koji nemaju kartice imaju veliki problem.
Druga grupa građana žali se na udaljenost podzemnog spremnika od njihovog stana. Opet se radi o starijoj populaciji kojoj predstavlja problem hodati sa smećem 400 do 500 metara do podzemnog spremnika. 
Stoga članovi Vijeća traže da im se dostave informacije u vezi podzemnih spremnika (zona obuhvata pojedinog spremnika) koji su položajem ili korištenjem povezani s Mjesnim odborom „Nadbiskup Antun Bauer“, te kao i informacije kada će svim građanima biti uručene kartice, kako bismo znali informirati građane. 

Ograde oko zelenih površina u Bulićevoj i Tomašićevoj ulici
Planom komunalnih aktivnosti Gradske četvrti Donji grad u 2022. godini bilo je predviđena zamjena ogradica u Tomašićevoj ulici, Bulićevoj ulici i Lopašićevoj ulici. Ogradice su realizirane tijekom 2023. godine, ali ne u potpunosti. Naime, zamjena ogradica nije izvršena oko prve kazete travnjaka u Bulićevoj i u Tomašićevoj ulici.
Stoga članovi Vijeća traže da im se dostave informacije zašto nisu zamijenjene sve ogradice i kada će biti izvršena zamjena istih. Dodatno, Vijeće konstatira da je kvaliteta zamijenjenih ogradica upitna, obzirom da je već dio ogradica oštećen.

Ad. 6. 	Pitanja, prijedlozi i razno

Predsjednica Vijeća izvijestila je članove Vijeća o odgovoru Gradskog zavoda za zaštitu spomenika kulture i prirode na Zaključak sa 39. sjednice kojim je traženo mišljenje Zavoda na novo zasađena stabla u parku fra Grge Martića. Nakon kraće rasprave, članovi Vijeća suglasni su da je Gradski zavod za zaštitu spomenika kulture i prirode vrlo vjerojatno pogrešno shvatio problem, te se očitovao o vrstu zasađenih stabala, a ne o njihovom položaju radi kojega park više ne izgleda kao park, već više naliči drvoredu. 


Sjednica je završila u 21.50.
Zapisnik vodila: Goranka Tropčić Zekan

KLASA: 024-08/24-003/2243
URBROJ: 251-13-11-1/007-24-2


Zagreb, 11. studenoga 2024.


                                                                                          PREDSJEDNICA VIJEĆA
MJESNOG ODBORA
„NADBISKUP ANTUN BAUER“

[bookmark: _GoBack]Goranka Tropčić Zekan, v.r. 








Izvješće o glasanju na sjednici Vijeća Mjesnog odbora „Nadbiskup A. Bauer“

